
                                      Rokovací  poriadok

                        Obecného  zastupiteľstva v Janíkoch

Obecné  zastupiteľstvo  v  Janíkoch  na  základe  § 12 ods. 7 zák.SNR  č.369/1990 Zb. 

o obecnom  zriadení  v  znení  zmien  a doplnkov  vydáva  tento  rokovací  poriadok obecného  zastupiteľstva  v  Janíkoch.

                                                                      § 1

                                                Úvodné  ustanovenia

1/ Rokovací  poriadok  obecného  zastupiteľstva  upravuje  pravidlá  ,podmienky ,spôsob  prípravy    a  priebehu  rokovania  obecného  zastupiteľstva  , jeho  uznášania a prijímania  uznesení ,všeobecne  záväzných  nariadení  a  ďaľších  rozhodnutí  , spôsob  kontroly  ich 

plnenia  a  zabezpečovania  úloh  obecnej  samosprávy.

2/ Obecné  zastupiteľstvo  vo  svojej  rozhodovacej  činnosti  vychádza  zo  zákona  SNR č. 369/90 Zb. o obecnom  zriadení  v  znení  zmien  a  doplnkov  a  z  ostatných  zákonov  právne  regulujúcich dôležité  spoločenské  vzťahy  v  územnej  samospráve.

3/ O otázkach  ,ktoré  neupravuje  tento  rokovací  poriadok  ,ako  aj  o  ďaľších  zásadách  rokovania  a  svojích  vnútorných  veciach  rozhoduje  obecné  zastupiteľstvo  podľa  zák.č.369/90 Zb. o obecnom  zriadení , resp. podľa  rozhodnutia  na  zasadnutí  obecného  zastupiteľstva  tak , že  dáva  o  nich  hlasovať.

                                                         § 2

                             Základné  úlohy  obecného  zastupiteľstva 

1/ Obecnému  zastupiteľstvu  patria  funkcie  spojené  s  výkonom  vyhradenej  pôsobnosti  a  právomoci  podľa  zákona , podľa  Štatútu  obce  Janíky  a  Organizačného  poriadku  Obecného  úradu  v Janíkoch.

Obecné  zastupiteľstvo  prerokúva  a  rozhoduje  aj  o  ďaľších  dôležitých  otázkach  obecného  príp.regionálného  významu , ktoré  upravujú  osobitné  zákony , ak  to  vyžaduje

právny  záujem  orgánov  obecnej  samosprávy alebo  občanov  obce  Janíky.

2/ Obecné  zastupiteľstvo  si  môže  vyhradiť  rozhodovanie  aj  o  ďaľších  otázkach , ktoré  nepatria  do  jeho  vyhradenej  pôsobnosti , bez  ohľadu  na  rozdelenie  pôsobnosti  stanovené

organizačným  poriadkom , resp. inými  vnútroorganizačnými  normami  obce Janíky.

                                                             Časť I.

                                      Zasadnutia obecného  zastupiteľstva

                                                               § 3

                                      Prvé  zasadnutie  obecného  zastupiteľstva

1/ Prvé  zasadnutie  obecného  zastupiteľstva  po  voľbách  zvolá  doterajší  starosta  resp. ním poverený  poslanec , člen obecného  zastupiteľstva  najneskôr  do  30  dní  odo dňa  vykonania  volieb.

2. Prvé  zasadnutie  otvorí  a  vedie  až  do  zloženia  sľubu  doterajší  starosta  resp. ním  poverený  člen  obecného  zastupiteľstva.

3. Následne  po  schválení  programu  informuje  poverený  člen  volebnej  komisie  zasadnutie  obecného  zastupiteľstva o  výsledkoch  volieb poslancov.Potom  zložia  poslanci  obecného  zastupiteľstva  a  starosta  do  rúk  predsedajúceho   sľub  v  súlade  s § 13 a 26 zákona č. 369/90 Zb. 

o obecnom  zriadení v  znení  zmien a doplnkov  a  po  jeho  zložení  odovzdá  predsedajúci  starostovi  vedenie  zasadnutia.

4. Ustanovený  starosta  predloží  návrh  na  voľbu  zástupcu  starostu .

Voľby  prebiehajú  verejným  hlasovaním  , pričom  zvolený  je  ten  kandidát , ktorý  získá  

najvyšší  počet  hlasov.

5. Pre  prvé  zasadnutie  sa  primerane  použijú  ustanovenia  tohto  rokovacieho  poriadku.

                                                                 § 4

                                    Príprava  rokovania  obecného  zastupiteľstva

1. Prípravu  rokovania  obecného zastupiteľstva  organizuje  starosta  v  súčinnosti 

s  poslancami  a  ďaľšími  orgánmi  zriadenými  obecným  zastupiteľstvom  , ako  aj  so  záujmovými  združeniami  občanov.

2. Materiály  určené  na  rokovanie  obecného zastupiteľstva  sa  vypracuvávajú  vecne  a  časovo tak , aby  umožnili  prijať  podľa  povahy  veci  uznesenie  obecného  zastupiteľstva  resp.nariadenie  obce.

Obsahujú  najmä:

1. Názov  materiálu

2. návrh  na  uznesenie

3. dôvodovú  správu

Ak  je  na  programe  rokovania  prejednanie  nariadenia  obce, predloží  sa  jeho  úplné  znenie ,vrátane  osobitne  zdôvodnených  podmienok  účinnosti , zákonmi a  všeobecne  záväznými  právnymi  predpismi.

                                                             § 5 

                               Program  rokovania obecného zastupiteľstva

1. Program  rokovania  sa  doručí  písomne  poslancom  OZ najmenej  10 dní  pred  zasadnutím  OZ vrátane  materiálov , o  ktorých  sa  bude  rokovať , alebo  24 hodín  pred jeho konaním , ak  ide  o  mimoriadne  zasadnutie.

2. Prvým  bodom  rokovania  obecného  zastupiteľstva  je  kontrola  uznesení  a  odpovede  na  dopyty  poslancov  z  prechádzajúceho  rokovania , ak  neboli  zodpovedané  písomne.

3. Návrh  ostatných  bodov  programu  a  ich  poradia  predkladá  starosta.Súčasne  s  návrhom bodu  programu  musia  byť  doručené  aj  prípadne  písomné  materiály , o ktorých  sa  bude  v  prípade  jeho  zaradenia  rokovať.

4. Uznesením  obecného   zastupiteľstva  je  možné  jeho  rokovanie  prerušiť.Takéto  uznesenie  musí  obsahovať  ustanovenie  o  tom , kedy  a kde  bude  toto  rokovanie  pokračovať.

5. Po  vyčerpaní  programu  rokovania  obecného  zastupiteľstva  starosta  zasadnutie  ukončí.

                                                                     § 6

                                      Zvolávanie  zasadnutí  obecného  zastupiteľstva

1. Rokovanie  obecného  zastupiteľstva  sa  uskutočňuje  ako  riadne, alebo  mimoriadne.

2. Riadne  rokovanie  obecného  zastupiteľstva  sa  uskutočňuje  podľa  potreby , najmenej  raz  za  tri  mesiace.

3. Mimoriadne  rokovania  môže  byť  zvolané  na  prerokovanie  závažných  úloh , alebo  ak  o  to  požiadá  aspoň  jedna  tretina  poslancov , alebo  petíciou  skupina  obyvateľov  obce  Janíky  v  počte  

30 % všetkých  oprávnených  voličov , a pri  slávnostných  príležitostiach.

4. Zasadnutie  obecného  zastupiteľtsva  zvoláva  starosta.

                                                            § 7

                                      Zasadnutia  obecného  zastupiteľstva

1. Zasadnutia  Obecného  zastupiteľstva  sú  zásadne  verejné.Okrem  poslancov  sa  na  zasadania  obecného  zastupiteľstva  môžu  pozvať  ďaľšie  osoby.V prípade  prerokúvania  vecí , ktoré  majú  byť  predmetom  utajovania   v  štátnom  záujme , sa  môže  obecné  zastupiteľstvo  uzniesť  na  návrh  

starostu , že  zasadnutie  alebo  jeho  časť  je  neverejná.

O návrhu  sa  rozhoduje  bez  diskusie.

2. Obecné  zastupiteľstvo  rokuje  vždy  v  zbore.Rokovanie  vedie  starosta  v  jeho  neprítomnosti  zástupca  starostu resp. poverený poslanec.

3. Starosta  otvorí  rokovanie  v  určenú  hodinu , najneskôr  však  v  čase , keď  je  podľa  prezencie  prítomná  nadpolovičná  väčšina  všetkých  poslancov.Neúčasť  na  rokovaní  obecného  zastupiteľstva  sa  ospravedlňuje  vopred  starostovi.Dôvod  neúčasti  sa  vyznačí  na  prezenčnej  listine.

4. V prípade  , že  sa  nezíde  dostatočný  počet  poslancov  do  pol  hodiny  po  čase  určenom  na  začiatok  rokovania  obecného  zastupiteľstva  , alebo  ak  klesne  počet  poslancov  počas  rokovania  pod  nadpolovičnú  väčšinu  / pri  schvaľovaní  uznesení / , resp. trojpätinovú  väčšinu /pri  schvaľovaní   všeobecne  záväzných  nariadení  obce / , zvolá  starosta  do 14 dní  nové  zasadnutie  na  prerokovanie  celého , príp. zostávajúceho  programu.

5. V úvode  rokovania  starosta  oznámi  počet  prítomných  poslancov , predloží  na schválenie  program rokovania , návrh  na  voľbu  návrhovej  a  mandátovej  komisie , určí  zapisovateľa  a  overovateľov  zápisnice.

6. Starosta  vedie  rokovanie  tak , aby  splnilo   účel  v  súlade  so  schváleným  programom.

7. Pokiaľ  je  k  prerokúvanej  problematike  potrebné   predložiť  stanovisko , obecné  zastupiteľstvo  ho  vypočuje  vždy  pred  prijatím  rozhodnutia.

8. Správy , návrhy a ostatné  veci , ktoré  sú  zaradené  do  programu  rokovania , uvedie 

spravidla  starosta   , alebo príslušný  zodpovedný  pracovník organizácie , hlavný kontrolór ,atď

9. Do  diskusie  sa  hlásia  poslanci a ostatní  účastníci  zasadnutia  zdvihnutím  ruky , starosta

udeľuje  slovo  najprv  poslancom  v  poradí  v  akom  sa  do  diskusie  prihlásili  a  po  nich  ostatným  účastníkom rokovania.O tom , komu  slovo  neudelí  rozhodujú  poslanci  hlasovaním.Ak  na  rokovaní  požiadá  slovo  poslanec  NR SR , zástupca  vlády alebo  predstaviteľ  štátnej  správy , predsedajúci  mu  slovo  udelí.

10. Účastníci  na  môžu  hlásiť  o  slovo  už  pred  začatím , alebo  počas  rokovania  do doby, kým  poslanci  nerozhodli  o  ukončení  diskusie.

Obecné  zastupiteľstvo  sa  môže  uzniesť , že  prihlásený  do  diskusie  nemôže  hovoriť  v  tej  istej  veci  dvakrát , prípadne  limitovať  dľžku  vystúpenia  maximálne  na  3  minúty.

11. Účastníci  nesmú  rušiť  starostu , ani  iného  rečníka pri  jeho  prejave , ak  mu  bolo  udelené  slovo.V  prípade  , že  nehovorí  k veci , môže  mu  predsedajúci  odňať  slovo , s tým,

že  na  jeho  požiadanie  dá  v  tomto  rozhodnutí  hlasovať  poslancom.

 12. Ak  predloží  starosta  obecnému  zastupiteľstvu  na  prerokovanie  uznesenie , ktorého  výkon  pozastavil  z  dôvodu , že  je  pre  obec  zjavne  nevýhodné , môže  toto  svoje  uznesenie  zrušiť  obecné  zastupiteľstvo  trojpätinovou  väčšinou  hlasov  všetkých  poslancov  do  14  dní  potom , ako  bolo  napadnuté  uznesenie  zverejnené  a  upravené  podľa  stanoviska  obyvateľov  obce.

13. Každý  poslanec  obecného  zastupiteľstva  má  právo  prerušiť  diskutujúceho  faktickou  poznámkou.Faktická  poznámka  musí  vždy  korešpondovať  s  témou  diskusného  príspevku.Faktická  poznámka   nesmie  presiahnúť  dľžku  dvoch  viet resp. 30 sekúnd.

V prípade  , že  faktická  poznámka  presiahne  zhora  uvedený  limit , predsedajúci  odoberie hovoriacemu  slovo.Počet  faktických  poznámok  je  neobmedzený.

14. Diskusia  sa  spravidla  končí  vtedy,keď  vystúpili  všetci  prihlásení.Návrh  na  ukončenie  diskusie  môže  podať  každý  poslanec  obecného  zastupiteľstva, o  tomto  návrhu  sa  hlasuje bez  diskusie a  mimo  poradia.

15. Na  slávnostnom  zasadnutí  obecného  zastupiteľstva  a  pri  štátoprávnych  aktoch

/ na  slávnostných  zhromaždeniach,  pri  príležitosti  rokovaní  s  významnými  osobnosťami,ktoré  navštívia  obec a pod. /  starosta  môže  použivať  obecné  insígnie.Pri  týchto  aktoch  môže  v  zastupení  starostu  používať  insígnie  poslanec  poverený  starostom.

                                                             Časť II.

                                      Všeobecne záväzné  nariadenia  obce 

                                      a uznesenia  obecného  zastupiteľstva

                                                                 § 8

               Príprava  uznesení  obecného  zastupiteľstva  a  nariadení  obce

1. Návrhy  uznesení  obecného  zastupiteľstva  sa  pripravujú  súčasne  s  predkladanými  materiálmi.Za  ich  včasnú  prípravu  zodpovedá  predkladateľ  materiálu  a  poslancom  sa  poskytnú  spolu  s  návrhom  materiálov  pred  rokovaním.

2. Uznesenia  obecného  zastupiteľstva  sa  formulujú  stručne  s  menovitým  určením  nositeľov  úloh  

z  nich  vyplývajúcich  a  s  termínmi  pre  ich  splnenie.

3. Uznesením  obecného  zastupiteľstva  sa  ukladajú  úlohy  spravidla  poslancom  obecného  zastupiteľstva  a  hlavnému  kontrolórovi .

4. Pri  príprave  všeobecne  záväzného  nariadenia  obce  sa  postupuje  obdobným  spôsobom  ako  pri  príprave  návrhov  uznesení  s  tým  , že  obecné  zastupiteľstvo  resp.starosta  môžu  v  jednotlivých  prípadoch  stanoviť  odlišný  účelný  postup.

                                                             § 9 

                    Postup  prijímania  uznesení  obecného  zastupiteľstva  a  nariadení  obce 

1. Návrhy  na  uznesenie  obecného  zastupiteľstva  predkladá  návrhová  komisia.

2. Pokiaľ  povaha  uznesenia  , alebo  iné  skutočnosti  vyžadujú , aby  obecné  zastupiteľstvo  osobitne  hlasovalo  o  jednotlivých  bodoch  navrhovaného  uznesenia , poradie  určí  starosta  resp.predsedajúci.

3. V prípade  , že  preložený  návrh  uznesenia  je  v  dvoch  variantoch  alebo  viacerých  alternatívach  , hlasuje  obecné  zastupiteľstvo  najprv o návrhu  odporúčanom  návrhovou  komisiou.Schválením   jedného  variantu   alebo  alternatívy  sa  ostatné  považujú  za  neprijaté.

4. Keď obecné zastupiteľstvo nepríjme  navrhované  uznesenie alebo  žiadne  z  navrhovaných  alternatív starosta  resp.predsedajúci  navrhne  ďaľší  postup , ktorý  predloží  obecnému  zastupiteľstvu  na  schválenie.

5. Hlasuje  sa  verejne - spravidla  zdvihnutím  ruky.Uznesenie  je  prijaté , ak  zaň  hlasuje nadpolovičná  väčšina  prítomných  poslancov.

Na  prijatie  všeobecného  záväzného  nariadenia  obce  je  potrebný  súhlas  trojpätinovej  väčšiny  prítomných  poslancov.

Obecné  zastupiteľstvo  môže  rozhodnúť  , že  o  určitej  záležitosti  sa  bude  rozhodovať  tajným  hlasovaním.

6. V ostatných  prípadoch  postačuje  nadpolovičná  väčšina  prítomných  poslancov.

7. Uznesenie obecného  zastupiteľstva  podpisuje  starosta .

8. Uznesenie  obecného  zastupiteľstva  sa  zverejní  spôsobom   v  mieste  obvyklým.

                                                                 § 10

                                      Všeobecne  záväzné  nariadenia obce

1. Na  plnenie  úloh  samosprávy  obce , alebo  ak  to  ustanovil  zákon , vydáva  obec  všeobecne záväzné  nariadenia / najmä  § 4 ods. 3 zákona /.

Nariadenie  obce  nemôže  odporovať  Ústave SR , zákonom  a  Štatútu  obce Janíky.

2. Na  prijímanie  nariadení  sa  vzťahuje  § 6 zákona č. 369 /1990 Zb. /

3. K predloženému  návrhu  nariadenia  môžu  poslanci  predkladať  pozmeňovacie  návrhy.Pozmeňovacie  návrhy  musia  byť  formulované  presne , jasne a zrozumiteľne.

4. Hlasuje  sa  verejne , zdvihnutím  ruky , pričom  najprv  sa  hlasuje  o  pozmeňovacích  

návrhoch.

5. Nariadenie  obce  je  schválené  , ak  zaň  hlasuje  trojpätinová  väčšina  prítomných  poslancov  obecného  zastupiteľstva.

6. Na  prípravu  nariadení  sa  primerane  použijú  ustanovenia  tohto  rokovacieho  poriadku.

                                                                 § 11

                      Kontrola  plnenia  uznesení obecného  zastupiteľstva a nariadení  obce

1. Obecné  zastupiteľstvo  kontroluje  plnenie  úloh  vyplývajúcich  z  uznesení  obecného  zastupiteľstva  v  úzkej  súčinnosti  so  starostom.

2. Obecný  úrad  vytvára  podmienky  pre  realizáciu  úloh  stanovených  uzneseniami  obecného  zastupiteľstva a  vykonáva  všeobecne  záväzné  nariadenie obce.

                                                              Časť III.

                                                   Dopyty  poslancov

                                                                § 12

1. Poslanci  majú  právo  na  zasadaní  obecného  zastupiteľstva  klášť  otázky   starostovi a   hlavnému  kontrolórovi  vo  veciach  výkonu  ich  práce.

2. V prípade , že  obsah  vznesenej  interpelácie  vyžaduje , aby  záležitosť  bola  prešetrená ,

alebo  je  nutné  vykonať  iné  opatrenia , alebo  ak  vysvetlenie  nie  je  postačujúce , musí  poslancovi  odpoveď  poskytnúť  do  15 dní   po  rokovaní  obecného  zastupiteľstva.

                                                                 Časť IV.

                               Organizačno-technické  zabezpečenie  rokovaní  obecného

                                                             zastupiteľstva

1. O rokovaní  obecného  zastupiteľstva  sa  spíše  zápisnica ,ktorá  obsahuje  záznam  o  tom,

kto  viedol  rokovanie , počet  prítomných  poslancov , schválený obsah  programu  rokovania a  prijaté  uznesenia.

Na  spísanie  zápisnice  o  rokovaní  obecného  zastupiteľstva  sa  môže  použiť  ručne  spísaný  alebo  zvukový  záznam.

Zápisnica  sa  musí  vyhotoviť  do  troch  dní  od  konania  rokovania  obecného  zastupiteľstva , ktorú  podpisuje  starosta  a  určení  overovatelia.

Zápisnicu,nariadenia a  uznesenie  obecného  zastupiteľstva  podpisuje  starosta  najneskôr  

do  10 dní  od  ich  schválenia.

2. Všetky  materiály  z  rokovaní  obecného  zastupiteľstva  sa  archivujú. Poslanci a osoby  určené starostom  majú  k  týmto  materiálom  prístup  podľa  zásad  stanovených   obecným  zastupiteľstvom.

3. Obecný  úrad  zabezpečuje  písomnú  agendu  orgánov  obce a  orgánov  obecného  zastupiteľstva.

Zabezpečuje  odborné  podklady  a  iné  písomnosti  na  rokovanie  obecného  zastupiteľstva ,

vykonáva  nariadenia a uznesenia  obecného  zastupiteľstva. 

Obecný  úrad  vedie  evidenciu  uznesení  obecného  zastupiteľstva  obce  a  dokumentuje  ich  zmeny ,

doplnky  alebo  zrušenie.

4. Po  zasadnutí  obecného  zastupiteľstva  obecný  úrad  pre  každého  poslanca  zabezpečí  súbor  prijatých  a  právoplatných  uznesení  a  nariadení  do  14 dní  od  nadobudnutia  účinnosti , vrátane  zápisnice  z  rokovania.

                                                                 Časť V.

                                           Spoločné  a  záverečné  ustanovenia

1. Rokovací  poriadok  , zmeny  a  doplnky  tohto  rokovacieho  poriadku  schvaľuje  obecné  zastupiteľstvo  trojpätinovou  väčšinou  prítomných  poslancov obecného  zastupiteľstva.

2. Poslanci  obecného  zastupiteľstva  sú  povinní  riadiť  sa  týmto  rokovacím  poriadkom  a dôsledne  dodržiavať  jeho  ustanovenia.

3. Na  tomto  Rokovacom  poriadku  sa  uznieslo  Obecné   zastupiteľstvo  v  Janíkoch  dňa

  03.03.2003   uznesením č. 10/2003.

4. Rokovací  poriadok  nadobúda  účinnosť   19.03.2003.

V  Janíkoch  dňa    04.03.2003                                                                       

                                                                                                        Podpis a pečiatka

                                            Dodatok k Rokovaciemu poriadku 

                                obecného zastupiteľstva v Janíkoch  

Týmto dodatkom sa zmení rokovací poriadok obecného zastupiteľstva 

v Janíkoch , ktorý bol schválený dňa 03.03.2003 uznesením č. 10/2003 .

Článok 6 odsek 2 sa zmení takto :

Riadne rokovanie obecného zastupiteľstva sa uskutočňuje podľa potreby , najmenej raz za tri mesiace. 

Ostatné ustanovenia Rokovacieho poriadku obecného zastupiteľstva ostávajú 

nedotknuté .

Na tomto dodatku sa uznieslo Obecné zastupiteľstvo v Janíkoch dňa 24.08.2010 uznesením č. 26/2010 . 

Dodatok k Rokovaciemu poriadku nadobudne právoplatnosť dňa: 09.09.2010.

                                                                             Starosta obce Janíky 

                                                                                 Lajos Berner 

